নয়নতারা

নয়নতারা, বাংলানোও নয়নতারা উনিয়া পরিচিত। যেহার বৈজ্ঞানিক নাং - Vinca rosea. নয়নতারা ছপা সাধারনত হাব্বি জায়গায় পানা অকরের। এহার দুই/তিনহান জাত আছে। ফুল রাঙা, দলা ও গোলাপী রঙের অর। বীজেত্ত নতুন চারা পানা অকরের।

নয়নতারার নানান ঔষধি গুন আছে। ভেষজ হিসাবে ছপাহার পাতা ও মারা কাজে লাগের। গারিগর কোন অংশ কাপলে বা কাপিয়া বিষাক্ত ঘা ইলে এরে ছপাহার রস দিয়া নিয়মিত ধুইলে ঘা হান হুকের আর কাপা জায়গাহান জোড়া লাগের।
দলা ফুলর নয়নতারা ছপাহার পাতা দুই/তিনহান বিয়ানে খালি পেটে চাবিয়া খেইলে বহুমুত্র নুয়ারাহান নিয়ন্ত্রনে থার। লিউকোমিয়ার মতো নুয়ারাত এরে ছপাহার উপক্ষার( Alkaloids) বিশেষভাবে কার্যকর উনিয়া ধারনা করানি অর। তাছাড়া বিভিন্ন পোকামাকড়ের কামড়ে বা বেঙন, মৌমাছি, ভোমরার হুলের জ্বালা ও যন্ত্রনাত্ত মুক্তি পেইতে নয়নতারা পাতার রস উপকারী।
 পাসিতা 

 চিত্রসম্ভার 

 বহিঃসংযোগ 

থাক:ফুল